open-index/open-wikipedia-markdown huggingface dataset:
குருதியடக்குவடப் பரிசோதனை

thumb|250px|டெங்கு காய்ச்சலால் பாதிப்புற்றவரில் குருதியடக்குவடப் பரிசோதனை. மிகை எண்ணிக்கையான குருதிப்புள்ளிகளைக் (petechia) கவனிக்க.
**குருதியடக்குவடப் பரிசோதனை** அல்லது **குருதி நுண்குழாய்ச் சிதைதன்மைப் பரிசோதனை** (*tourniquet test*) என்பது குருதி நுண் குழாயில் (மயிர்த்துளைக்குழாய்) சிதைவு ஏற்பட்டு குருதிக் கசிவு உண்டாகின்றதா என்பதை அறிய உதவும் அறுதியிடல் பரிசோதனை ஆகும். இது ஒரு நோயாளியின் குருதிப் போக்கைத் தீர்மானிக்கவல்ல ஒரு மருத்துவப் பரிசோதனை முறையாகும். குருதி நுண் குழாயின் சுவர்களில் சிதைவுத் தன்மை உண்டாவதை இப் பரிசோதனை மூலம் மதிப்பீடு செய்து கொள்ளலாம், இது குருதிச் சிறுதட்டுகளின் எண்ணிக்கை குறைந்துள்ளதென்பதைக் கண்டறிய உதவுகின்றது.

டெங்கு காய்ச்சலை அறுதியிடத் தேவையானதொரு பரிசோதனை என இது உலக சுகாதார அமைப்பால் வரையறுக்கப்பட்டுள்ளது. குருதி அழுத்தத்தை அளக்கப் பயன்படும் குருதியழுத்தமானியின் அழுத்தவடம் கையில் இடப்படும். பின்னர், சுருக்க அழுத்தத்துக்கும் விரியல் அழுத்தத்துக்கும் இடைப்பட்ட அழுத்தத்தில் காற்று நிரப்பப்பட்டு ஐந்து நிமிடங்களுக்கு விடப்படும். பத்து அல்லது அதற்கும் மேற்பட்ட சிவப்புக் குருதிப்புள்ளிகள் ஒரு சதுர அங்குலத்தில் தோன்றின் இப்பரிசோதனை நேரானது. டெங்கு குருதிப்போக்குக் காய்ச்சல் உள்ளவரில் வழமையாக சிவப்புக் குருதிப்புள்ளிகளின் எண்ணிக்கை இருபதுக்கும் மேற்பட்டு இருக்கும்.

பெண்களில் மாதவிடாயின் முன்னர் அல்லது பின்னர், சூரியக் கதிரால் பாதிக்கப்பட்ட தோல் உடையவர் ஆகியோரில் குருதி நுண் குழாயில் சிதைவு ஏற்பட வாய்ப்புண்டு ஆதலால் இப்பரிசோதனை உயர் தனிக்குறிப்புத் தன்மை அற்றது.

## மேற்கோள்கள்

பகுப்பு:மருத்துவ சோதனைகள்
பகுப்பு:குருதி
சமையல் நூல்

சமையல் கலையை விளக்கும் நூல் ஒன்றினைச் சங்க இலக்கியம் சிறுபாணாற்றுப்படை குறிப்பிடுகிறது. 'பனிவரை மார்பன்' எனப் போற்றப்பட்ட ஒருவன் இந்த நூலை இயற்றியவன். ஓய்மானாட்டை ஆண்ட அரசவள்ளல் தன்னை நாடி வந்தவர்களுக்கு இந்தச் சமையல் நூலில் குறிப்பிட்ட வகை வகையான உணவுப் பண்டங்களை வழங்கினானாம். 

சமையல் கலை வல்லுநனை மதுரைக்காஞ்சி வாலுவன் என்று குறிப்பிடுகிறது,
## மேற்கோள்

பகுப்பு:தமிழர் கலை நிகழ்வுகள்
ஜெல்லிபீன் (ஆண்ட்ராய்டு)

thumb | வலது
கூகுள் நிறுவனத்தால் வெளியிடப்படும் அண்ட்ராய்டு மென்பொருளின் அண்மைய பதிப்பே ஜெல்லிபீன். அண்ட்ராய்டின் 4.1 ஆம் பதிப்பான இது 2012 ஆம் ஆண்டு யூலை மாதம் வெளியிடப்பட்டது. இதற்கு முன் வெளியான பதிப்புகளைக் காட்டிலும், வேகமாக இயங்கக்கூடியது. இந்த பதிப்புகள் எல்லாமே இனிப்புப்பண்டங்களின் பெயர்களைக் கொண்டுள்ளன. முன்பைவிட அதிக மொழிகளில் உள்ளீடு செய்யும் வகையில் வடிவமைக்கப் பட்டுள்ளது. யப்பானிய மொழியும், அரபு மொழியும் உள்ளீடு செய்வதற்காக ஒருங்குறியும் மேம்படுத்தப்பட்டுள்ளது. முன்னைய பதிப்புகளில் வழங்கப்பட்ட சேவைகள் மேம்படுத்தப்பட்டும், புதிய சேவைகள் சேர்க்கப்பட்டும் வெளியாகி உள்ளது.

## மேற்கோள்கள்

## மேலும் பார்க்க
* அண்ட்ராய்டின் புதிய பதிப்பான ஜெல்லிபீன் பற்றி 
* கூகுள் அண்ட்ராய்டு

பகுப்பு:கூகுள்
பகுப்பு:கைபேசி இயங்கு தளங்கள்
பகுப்பு:லினக்சு வழங்கல்கள்
பகுப்பு:ஆண்ட்ராய்டு
எ தௌசன்ட் சன்ஸ் (இசைத் தொகுப்பு)

**எ தௌசன்ட் சன்ஸ்** அமெரிக்க ராக் இசைக்குழுவான லிங்கின் பார்க்கின் நான்காவது இசைத்தொகுப்பாகும். இப்புதிய இசை தொகுப்பில் வேலை செய்வதற்கு லிங்கின் பார்க் குழு 2008 ஆமாண்டு களம் இறங்கியது
. செப்டம்பர் 8, 2010 அன்று இந்த இசைத்தொகுப்பு வெளியானது.

## பாடல்கள்

## மேற்கோள்கள்

பகுப்பு:லிங்கின் பார்க் இசைத்தொகுப்புகள்
ஜெல்லிபீன் (இனிப்பு)

**ஜெல்லி பீன் (Jelly bean)** என்பது அவரை விதை வடிவில், கடின ஓட்டுடன், பசை போன்ற உட்பகுதியைக் கொண்டுள்ள இனிப்புப் பண்டமாகும். இதன் முக்கிய மூலப் பொருள் சர்க்கரை ஆகும்.

## சுவைகள்

பகுப்பு:உணவுப் பொருட்கள்
பகுப்பு:அமெரிக்கக் கண்டுபிடிப்புகள்

## மேற்கோள்கள்
இழுவை ஊர்தி

[thumb|[பழனி முருகன் கோவில் இழுவை ஊர்தி]]

**இழுவை ஊர்தி** இது வாகனங்கள் செல்ல இயலாத மலைப்பகுதிகளில் பயன்படும் ஊர்தியாகும்.
இது மலையின் மேல் தளத்திலிருந்து கம்பிவடம் மூலம் மின் விசையால் இயக்கப்படும்.

படிமம்:Cliff Railway2.jpg|இழுவை ஊர்தியை கம்பிவடம் மூலம் இழுக்க உதவும் மின்விசை இயந்திரம்.
File:Funicular, Centre for Alternative Technology, Machynlleth - geograph.org.uk - 829550.jpg|இருப்புப்பாதையில் இழுவை ஊர்தி
File:Aberystwyth Cliff Railway - 2 - geograph.org.uk - 1166365.jpg|இருப்புப்பாதை
படிமம்:Cliff Railway3.jpg|இழுவை ஊர்திக்காக நிலையத்தில் காத்திருக்கும் பயணிகள்



## மேற்கோள்கள்

பகுப்பு:ஊர்திகள்
தொப்பையாங்குளம்

**தொப்பையாங்குளம்** (ஆங்கிலம்:Thoppaiyankulam) என்பது இந்தியாவின் தமிழ்நாடு மாநிலத்தின், கள்ளகுறிச்சி மாவட்டத்தில் உள்ள ஒரு கிராமம் ஆகும். இக்கிராமத்தில் 500 வீடுகளும், 2000 மக்களும் வாழ்வதாக 2011 ஆம் ஆண்டு கணக்கெடுப்பின்படி கணக்கிடப்பட்டுள்ளது. பெரும்பாலும் 'வன்னிய படையாட்சி' இன மக்கள் வாழக்கூடிய கிராமம் ஆகும். இங்கு உள்ள *முத்து முனீஸ்வரர் ஆலயம்* மிகவும் பிரசித்தி பெற்றது. இது தவிர *ஒன்டி வீரன் ஆலயமும்* புகழ் பெற்றது.

இவ்வூரில் மொத்தம் 4 தெருக்கள் உள்ளன - ரோட்டுத்தெரு, வடக்குத்தெரு, தெற்குத்தெரு நடுத்தெரு.
வாக்குரிமை பெற்றவர்கள் 1000 பேர் ஆவர். ஓர் அங்கன்வாடி மையமும், ஓர் அரசு ஆரம்பப்பள்ளியும், பகுதி நேர நியாயவிலைக்கடையும் உள்ளது. , அரசு காவலர்கள், ஆசிரியர்கள்  போன்றோர் வாழ்கின்றனர் 

## தொழில்
விவசாயமே முக்கிய தொழிலாக உள்ளது. பணப்பயிரான முந்திரி அதிக அளவில் பயிரிடப்படுகிறது. அதிகளவு முந்திரி பருப்பு வியாபாரம் நடைபெறுகிறது. மேலும், மா, பலா ஆகிய பழ வகைகளும் பயிராகின்றன.  இது தவிர தோட்டப் பயிர்களான புடலை, பாகல், அவரை ஆகியவை பயிரிடப்படுகின்றன.
விவசாயம் மிக சிறப்பாக நடைபெறுகிறது. மேலும் இங்கு முந்திரிக்கொட்டை உடைக்கும் தொழிலும் மும்மரமாக நடைபெற்றுக்கொண்டிருக்கிறது.

## கல்வி
முதல் தலைமுறை கல்வி பெறும் கிராமம். பலரும் தங்கள் மேற்படிப்பைச் சென்னையில் கற்கின்றனர். வளர்ந்து வந்து கொண்டிருக்கும் இக்கிராமத்தில் தற்பொழுது படித்தவர்களின் எண்ணிக்கை 80 விழுக்காட்டுக்கு மேல் உள்ளது.

## எல்லைகள்
வடக்கே ஒல்லியாம்பாளையம், மேற்கே கல்லமேடு, தெற்கே எலவத்தடி, வடமேற்கில் சேந்தநாடு ஆகிய ஊர்கள் உள்ளன
.
## அமைவிடம்
11° 41′39.88″ N
79°25′ 46.89″E

## அருகாமை நகரங்கள்
*பண்ருட்டி (18km),
*நெய்வேலி (12km), 
*உளுந்தூர்பேட்டை (19km), 
*விருதாச்சலம் (24km)
விழுப்புரம் (40Km) 

பகுப்பு:விழுப்புரம் மாவட்டத்திலுள்ள கிராமங்கள்
பனிக்கூரி

ஏதாவது ஒர் பொருளிலிருந்து நீரானது துளித்துளியாகச் சிந்தும்போது அந்த நீர் உறையுமாயின், சிந்தும் நீர் ஈட்டி போன்ற, கூரான திண்ம தோற்றத்தைப் பெறும்போது, அது **பனிக்கூரி** (Icicle) என அழைக்கப்படும். பொதுவாக பனித்தூவி, அல்லது பனிக்கட்டி, சூரிய வெப்பத்தினாலோ அல்லது வேறு ஏதாவது வெப்ப மூலங்களிலிருந்து கிடைக்கும் வெப்பத்தினாலோ உருகி, நீராக திரவ நிலைக்கு வந்து, ஒரு பொருளிலிருந்து சிந்தும்போது, அதன் புறச் சூழலின் வெப்பநிலை நீரின் உறைநிலையைவிடக் (0 °C / 32 °F) குறைவாக இருக்குமாயின், சிந்தும் நீரானது மீண்டும் உறையும். அப்போது, மீண்டும் அது பனிக்கட்டியாகும். இவ்வாறு தொடர்ந்து நடைபெறும்போது, அந்தப் பனிக்கூரியானது நீண்டு வளர்ந்து செல்லும்.

இந்தப் பனிக்கூரிகள் ஆபத்தை விளைவிக்கக் கூடியவை. இந்தப் பனிக்கூரிகள் உடைந்து விழுமாயின், அது விழும் இடத்திற்குக் கீழாக இருக்கும் பொருளுக்கோ, அல்லது உயிர்களுக்கு ஆபத்து விளையும். இவை மிகவும் கூராக இருப்பதனால் கத்தி போன்று காயம் ஏற்படுத்தும் தன்மை கொண்டவையாக இருக்கும். மேலும் இந்தப் பனிக்கூரிகள் மிகவும் பாரமானவையாக இருப்பதனால், இவை உருவாகும் பொருட்கள் பாரத்தால் உடையக் கூடிய நிலையை அடையலாம்.        

## படத்தொகுப்பு

## மேற்கோள்கள்

பகுப்பு:பனி
வட்டு விளையாட்டு

வட்டு உருண்டையான விளையாட்டுக் கருவி. இக்காலத்தில் தடகள விளையாட்டுகளில் ஒன்றான வட்டு எறிதல் விளையாட்டுக்குப் பயன்படுத்தப்படும் தட்டையான பந்தை வட்டு எனக் குறிப்பிடுகிறோம். வட்டு என்னும் குண்டை வைத்துக்கொண்டு சங்ககாலத்தில் விளையாடப்பட்ட விளையாட்டுகள் இவை. விளையாட்டுக்குப் பயன்படுத்தப்பட்ட குண்டின் வகைகளை அந்தந்த விளையாட்டுகளில் காணவாம். 
## *வட்டு
நெல்லிக்காய் , ஆமை முட்டை  ஈங்கைப் பூவின் மொட்டு , ஆகியவை உருண்ட வட்டு போல இருக்கும்.

## வட்டுப்பந்து
*வட்டு – மணிவட்டு - குணில் – hockey stick
*வட்டுநா விளையாட்டு – golf
## வட்டுக்குண்டு
*வட்டு – நெல்லிவட்டு – marble of emblic myrobalam சங்ககாலத்தில் வேட்டையாடி உண்ணும் எயினர்களின் கல்லாச் சிறுவர்கள்  நெல்லிக்காயைக் குண்டாக வைத்துக்கொண்டு கட்டளைக் கல்  போன்ற வட்டமான அரங்குக்கோடு போட்டுக்கொண்டு அதில் விளையாடும் விளையாட்டு நெல்லிவட்டு.  
*வட்டு – ஈட்டுவட்டு – gathering marbles காய்ந்து கிடந்த ஓமை மரத்தடிப் பாறையில் நெல்லிக்காய்களைக் குவித்து வைத்துச் சிறுவர்கள் ஆடிய விளையாட்டு ஈட்டுவட்டு. 
*வட்டு – உருட்டுவட்டு – rolling marbles (1) தாயம் உருட்டுதல், (2) கோலியை ஒரு கட்டத்துக்குள் உருட்டி விளையாடும் பேந்தாக்குண்டு விளையாட்டு.
*வட்டு – கைகரப்புவட்டு – steeling dies பொழுதுபோக்காக அரசன் தம்பியிம், புலவரும் சூதாடும்போது புலவர் சூதுக்காயைக் கைக்குள் மறைத்து ஆடினாராம். இது கைகரப்பு வட்டு. 
*வட்டு – கையாடுவட்டு – marble throwing காயா மரத்தில் ஏறிப் படர்ந்து பூத்திருக்கும் காந்தள் பூவின்மேல் அமர்ந்திருக்கும் வண்டு கையாடு வட்டு போல இருக்கும். உள்ளங்கையில் கோலிக்குண்டை வைத்து உருட்டி ஆடும் 'பேந்தாக் கோலிக்குண்டு விளையாட்டை இது நினைவூட்டுகிறது. 
*வட்டு – கோட்டுவட்டு – marble throwing in a spot ஆமை அடும்புக் கொடியை அறுத்து அங்குள்ள மணலில் மறைத்து வைக்கும் முட்டை கோட்டுவட்டு அளவினதாக இருக்கும். 

## பொழுதுபோக்கு வட்டு
* வட்டுப் பொருதல் - வல்லு, வல்லநாய் - amatur dice 
## சூதுவட்டு
*வட்டு – சூதுவட்டு, – gambling dies புலவரும் அரசன் தம்பியும் ஆடியபோது புலவர் கையில் வட்டுக்காயை மறைந்து விளையாடிய வட்டு விளையாட்டு  சூதாட்ட வட்டாகவும் இருக்கலாம்.

## நீச்சல்வட்டு
* வட்டு – நீர்வட்டு – water-ball
## அடிக்குறிப்பு
இதயத்தசை

இதயத்தில் மாத்திரம் காணப்படும் தசை வகையே **இதயத்தசை** (Cardiac muscle) ஆகும். இது தன்னியக்கமாகச் செயற்படக் கூடியதுடன் ஒருவரால் இதனைக் கட்டுப்படுத்த முடியாது. இதன் ஒவ்வொரு கலங்களும் ஒன்றோடொன்று பிணைக்கப்பட்டிருக்கும். பொதுவாக இக்கலங்கள் ஒன்று அல்லது இரண்டு கருக்களைக் கொண்டிருந்தாலும் அரிதாக அவ்வெண்ணிக்கைக்கு அதிகமாகவும் கொண்டிருக்கலாம். இத் தசையின் ஒன்றிணைந்த முயற்சி காரணமாகவே இதயம் இரத்தத்தை உடல் முழுவதும் விநியோகிக்கக் கூடியதாக உள்ளது. இது ஏனைய தசை வகைகளைப் போல விரைவாகக் களைப்படையாது. உடலின் அனைத்து திசுக்களைப் போல இதயத்தசையும் இரத்த ஓட்டத்தையே உணவுக்காகவும் ஆக்சிசனுக்காகவும் நம்பியுள்ளது.

## மேற்கோள்கள்

பகுப்பு:இதய உடற்கூற்றியல்
பகுப்பு:இழையவியல்
திருவாவடுதுறை கோமுக்தீசுவரர் கோயில்

**திருவாவடுதுறை கோமுக்தீசுவரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 36ஆவது சிவத்தலமாகும். மேலும் திருவிசைப்பா திருப்பல்லாண்டு திருத்தலங்களில் ஒன்றாகும். 

தமிழ்நாட்டிலுள்ள மயிலாடுதுறை மாவட்டத்தின் திருவாவடுதுறை எனும் ஊரில் புராண பெருமைகள் நிறைந்த **கோமுக்தீசுவரர்** (**மாசிலாமணி ஈசுவரர்**) கோயில் அமைந்துள்ளது . இக்கோயில், ஏறக்குறைய பத்து ஏக்கர் நிலப் பரப்பில் அமைந்துள்ளது. ஐந்து நிலை ராஜ கோபுரமும், மூன்று  பிராகாரங்களும் கொண்டது. வடக்குப்புற நுழைவாயிலில், புதிதாக மூன்று நிலை ராஜகோபுரமும் எழுப்பப்பட்டுள்ளது . மயிலாடுதுறையில் இருந்து 20 கிலோமீட்டர் தொலைவிலும், மயிலாடுதுறை - கும்பகோணம் இரயில் மார்க்கத்தில் உள்ள நரசிங்கன்பேட்டை இரயில் நிலையத்தில் இருந்து கிழக்கே 3 கிலோமீட்டர் தொலைவிலும் இத்தலம் இருக்கிறது. மயிலாடுதுறை - கும்பகோணம் சாலை வழியில் உள்ள திருவாலங்காடு என்ற பேருந்து நிறுத்தத்தில் இறங்கி 1 கிலோமீட்டர் நடந்து சென்றால் இத்தலத்தை அடையலாம்.

## மூர்த்திச் சிறப்பு
சுயம்பு மூர்த்தியாக விளங்கிடும் இக்கோயிலின் மூலமூர்த்தி கோமுக்தீசுவரர் என அழைக்கப்படுகின்றார். அம்பாள் ஒப்பில்லாமுலைநாயகி ஆவார். இக்கோயிலின் மூலவர் சந்நிதியின் மேல் உள்ள விமானம் துவைதளம் என அழைக்கப்படுகின்றது. துணைவந்த கணபதி என்ற திருநாமத்துடன் இவ்வாலயத்தில் விநாயகர் அருள்பாலித்துக் கொண்டிருக்கின்றார்.

## திருமூலர்
திருமூலர் திருமந்திரம் இயற்றிய திருத்தலமிது.

## கோயிற் சிறப்புகள்
* சிவபக்தரான திருமாளிகைத் தேவர் மீது படையெடுத்து வந்த நரசிங்க மன்னனுடன் போரிட்டு அவரைத் தோற்கடிப்பதற்காக அம்பிகை திருவாவடுதுறை கோயில் மதில் மீது இருந்த நந்திகளனைத்தையும் ஒரே நந்தியாக்கி அனுப்பியதால் இன்றளவும் இத்திருக்கோயில் மதில் மீது நந்திகள் கிடையாது.
* சிவபெருமானே சகல தோஷங்களும் நிவாரணமாக இருப்பதால் இத்திருக்கோயிலில் நவக்கிரகங்களுக்கு தனிச் சந்நதி கிடையாது.
* திருஞானசம்பந்தர் தமது தந்தையின் வேள்விக்காக சிவபெருமானிடம் ஆயிரம் பொற்காசுகள் பெற்ற திருத்தலம் 
* முப்பத்து முக்கோடி தேவர்களும் படர் அரச மரமாக இருக்க அம்மரத்தின் கீழ் சிவபெருமான் திருநடனம் புரிந்த திருத்தலம்
### தமிழகத்திலேயே உயரமான விஸ்வரூப நந்தி
தமிழகத்திலேயே உயரமான நந்தியெம்பெருமான் இத்திருத்தலத்திலேயே அமைந்துள்ளார். இவரது உயரம் 14 அடி 9 அங்குலம். (தஞ்சாவூரில் அமைந்துள்ள பெரிய கோயில் ஒரே கல் நந்தியின் உயரம் 12 அடி).தர்மதேவதையே இந்த நந்தியெம்பெருமானாக உள்ளார் என்பது ஐதீகம்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

* திருமாளிகைத் தேவர்
* திருமூலர்
* திருவாவடுதுறை ஆதீனம்

## மேற்கோள்கள்

## படத்தொகுப்பு


File:Tiruvaduthurai gomuktisvarar temple2.jpg|thumb|கொடிமரம்
File:Tiruvaduthurai gomuktisvarar temple3.jpg|thumb|நந்தி
File:Tiruvaduthurai gomuktisvarar temple4.jpg|thumb|நந்தி (வலப்புறம்)
File:Tiruvaduthurai gomuktisvarar temple5.jpg|thumb|நந்தி (இடப்புறம்)
File:Tiruvaduthurai gomuktisvarar temple6.jpg|thumb|பலிபீடம்
File:Tiruvaduthurai gomuktisvarar temple7.jpg|thumb|அம்மன் சன்னதி



பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
பகுப்பு:திருவிசைப்பாத் திருப்பல்லாண்டு திருத்தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
ஆகஸ்ட் 2012

**ஆகத்து 2012** (*August 2012*), ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி ஆவணி மாதம் 2012 ஆகத்து 17 வெள்ளிக்கிழமை தொடங்கி, 2012 செப்டம்பர் 16 ஞாயிற்றுக்கிழமை முடிவடைந்தது.

## சிறப்பு நாட்கள்
* ஆகத்து 20 - ரமழான்
* ஆகத்து 24 - குலச்சிறை நாயனார் குருபூசை
* ஆகத்து 26 - குங்கிலியக்கலய நாயனார் குருபூசை
* ஆகத்து 29 - ஓணம் பண்டிகை

## நிகழ்வுகள்

----

பகுப்பு:2012
கம்பிவட ஊர்தி

**கம்பிவட ஊர்தி** இது வாகனங்கள் செல்ல இயலாத மலைப்பகுதிகளில் பயன்படும் ஊர்தியாகும்.
இது மலையின் மேல் தளத்திலிருந்து கம்பிவடம் மூலம் மின் விசையால் இயக்கப்படும். உலகிலேயே மிகவும் நீளமான கம்பிவடப் பாதை சுவீடனில் உள்ளது. இதன் பெயர் *போர்ச்பி-கொபிங் லைம்ஸ்டோன் கம்பிவடவழி*  (Forsby-Köping limestone cableway) என்பதாகும். இதன் மொத்த நீளம் 42 கிலோமீற்றர்கள் ஆகும். கம்பிவட ஊர்திகளில் இயந்திரங்களோ மோட்டர்களோ இல்லை. பொதுவாக இவ்வகையான போக்குவரத்து முறைமை மேற்கத்தேய நாடுகளில் காணக்கிடைக்கின்றது.

## தமிழ் நாட்டில் கம்பிவட ஊர்தி
பழனி  மலைக்கோயிலில் ரோப்கார் எனப்படும் கம்பிவட ஊர்தி 2004-ஆம் ஆண்டு நிறுவப்பட்டது.
## மேற்கோள்கள்

## படத்தொகுப்பு

File:Stone Mountain SkyRide Platform.jpg|கம்பிவட ஊர்தி நிலையம்
File:Seilbahn Sonnenberg Talstation.JPG|கம்பிவட ஊர்தியை கம்பிவடம் மூலம் இழுக்க உதவும் மின்விசை இயந்திரம்.


பகுப்பு:ஊர்திகள்
புறாத்தீவு தேசிய பூங்கா

**புறாத்தீவு தேசியப் பூங்கா** (*Pigeon Island National Park*, உள்ளூர் வழக்கு: **புறா மலை**) என்பது இலங்கையிலுள்ள இரு கடல்சார் தேசியப் பூங்காக்களில் ஒன்று. இப்பூங்கா கிழக்கு மாகாணத்திலுள்ள நிலாவெளி கடற்கரையிலிருந்து 1 கி.மீ. தொலைவில் உள்ளது. இத்தீவின் பெயர் அங்கு வாழும் பாறைப் புறாவின் பெயரால் ஏற்பட்டது. இத் தேசியப் பூங்கா இலங்கையிலுள்ள சிறந்த பவளப் பாறைகள் சிலவற்றைக் கொண்டுள்ளது. புறாத்தீவு 1963இல் புகலிடமாகக் குறிக்கப்பட்டது. 2003 இல் தேசியப் பூங்காவாக அறிவிக்கப்பட்டது. இத்தேசியப் பூங்கா இலங்கையில் 17வது தேசியப் பூங்காவாகும். பிரித்தானிய இலங்கையில் இது சுடு பயிற்சித் தளமாகப் பயன்படுத்தப்பட்டது. புறாத்தீவு 2004 இந்தியப் பெருங்கடல் நிலநடுக்கத்தில் பாதிக்கப்பட்ட பாதுகாக்கப்பட்ட இடங்களில் சிலவற்றில் ஒன்றாகும்.

## பெளதீக அமிசங்கள்
thumb|இடது|புறா மலை

புறாத்தீவு இரு தீவுகளைக் கொண்டு, பெரிய புறாத்தீவும் சிறிய புறாத்தீவும் ஆக காணப்படுகின்றது. பெரிய புறாத்தீவு கரையில் பவளப் பாறைகளைக் கொண்டு 200 மீ நீளமாகவும், 100 மீ அகலமாகவும் காணப்படுகின்றது. சிறிய புறாத்தீவு பாறை திட்டுக்களினால் சூழப்பட்டுக் காணப்படுகின்றது. இத் தேசிய பூங்கா இலங்கையின் உலர் வலயத்தில் காணப்படுகின்றது. இதன் வருடாந்த வெப்பநிலை  ஆகும். வருடாந்த மழைவீழ்ச்சி க்கு இடைப்பட்டதாகும். இது ஒக்டோபர் முதல் மார்ச் வரையிலான காலத்தில் அதிக மழையினைப் பெறுகின்றது.

## குறிப்புகள்

பகுப்பு:திருகோணமலை
பகுப்பு:இலங்கையின் தேசியப் பூங்காக்கள்
வெர்கா

வானிலையில், **வெர்கா** (Virga) என்பது ஒரு வகை பொழிவு ஆகும். இங்கு முகிலிலிருந்து விழும் நீர்த்துளி அல்லது பனியானது நிலத்தை அடையும் முன்பே ஆவியாகி விடும். இவ்வகைப் பொழிவானது பாலைவனங்களிலும், மிதமான காலநிலையைக் கொண்ட பிரதேசங்களிலும் பொதுவாக ஏற்படும். வெர்காவானது பல வகை வானிலை நிலமைகளை ஏற்படுத்தக் கூடியது. வெர்கா ஏற்படும் போது அதனைச் சூழ உள்ள வளியின் வெப்பம் குறைவடையும். இது கீழ் நோக்கிய பெருங்காற்றை உருவாக்கலாம். வெர்காவானது சூரியன் மறையும் போது அழகான தோற்றங்களை உருவாக்கும்.

## வேறு கோள்களில்
வெள்ளிக் கோளின் வளிமண்டலத்தில் சல்பூரிக் அமில வெர்கா வானிலை ஏற்படும். வெள்ளியின் மேற்பரப்பு வெப்பநிலை மிகவும் அதிகம் என்பதால் சல்பூரிக் அமிலம் இடைநடுவிலேயே ஆவியாகி விடும். செவ்வாயில் கூட இந்நிலமை அவதானிக்கப்பட்டுள்ளது.

பகுப்பு:வானிலை
பிரிமென்றகடு

முலையூட்டிகளில், நெஞ்சறையையும் (thoracic cavity) வயிற்றறையையும் (abdominal cavity) பிரிக்கும் ஒரு வன்கூட்டுத்தசையே **பிரிமென்றகடு** (Thoracic diaphragm or Diaphragm) ஆகும். இது *உதரவிதானம்* எனவும் அழைக்கப்படுகின்றது. இது விலா எலும்புகளால் அமைக்கப்பட்ட விலா எலும்புக்கூட்டின் (Rib cage) கீழ்ப் பகுதியில் அமைந்துள்ளது. மூச்சுவிடல் செயன்முறையில் இதற்கு ஓர் முக்கியப் பங்கு உண்டு.

## செயற்பாடு
மூச்சுவிடல் என்னும் உடற்றொழிலியல் செயல்முறையில் இந்தப் பிரிமென்றகடு முக்கிய பங்காற்றுகின்றது. விலா எலும்புத் தசைகளுடன் இணைந்து தொழிற்படும் இந்தப் பிரிமென்றகட்டுத் தசையில் ஏற்படும் சுருக்கமும், தொடர்ந்து ஏற்படும் தளர்ச்சியும் தொடர்ச்சியாக மாற்றி மாற்றி நிகழ்வதனால் நெஞ்சுக் கூட்டின் கனவளவு அதிகரிப்பதும், குறைவதுமாக இருப்பதனால் உள்மூச்சு, வெளிமூச்சு நிகழ்வுகள் நிகழ்கின்றன.

## மேற்கோள்கள்


பகுப்பு:உடல் உள்ளுறுப்புகள்
நோல்

**நோல்** *(knol)*, என்பது பயனர்களால் எழுதப்பட்ட கட்டுரைகளை சேமிக்கும் பொருட்டு கூகுள் நிறுவனத்தால் தொடங்கப்பட்டது. பன்மொழிகளில், பல தலைப்புகளில் பயனர்களால் எழுதப்பட்ட கட்டுரைகளை ஒன்றிணைக்கும் திட்டமான இது ஏறத்தாழ விக்கிப்பீடியா போன்றதே எனினும் இது எந்தக் கொள்கைகளையும் கொண்டிருக்கவில்லை. கட்டுரைகள் குறித்த கருத்துகளை பயனர்கள் இடுவதும், உரையாசிரியர்கள் நடுநிலை இன்றி எழுதியதும் இதற்கும் விக்கிப்பீடியாவிற்கும் உள்ள சில வேறுபாடுகள். சில நூறாயிரம் பேரால் பயன்படுத்தப்பட்டு, ஏறத்தாழ நூறாயிரம் கட்டுரைகளைக் கொண்டிருந்தது. சில மருத்துவம் குறித்த கட்டுரைகளையும் கொண்டிருந்தது. 2011 ஆம் ஆண்டு நவம்பர் மாதத்தில் இச்சேவை நிறுத்தப்பட்டது. இதற்கு பதிலாக வேறொரு தளத்திற்கு மாற்றவும் பரிந்துரைத்தது.

பகுப்பு:கூகுள்
தமிழ் வளர்த்த மேலையர்

அயன்மொழி பேசும் மேலைநாடுகளிலிலுந்து தமிழ்நாட்டுக்கு வந்து தமிழ்ப்பயிர் செழிக்க நீர்ப்பாய்ச்சியும், உரமிட்டும் தமிழ் வளர்த்த பெருமக்கள் பலர்.அவர்களில் குறிப்பிடத்தக்கவர்கள்
* ஆண்டர்சன் இராபர்ட் (இங்கிலாந்து) - தமிழ் இலக்கண நூல் ஒன்றை ஆங்கிலத்தில் எழுதினார்.
* ஆண்ட்ரனோவ் (ரஷ்யர்) - உலக வரலாற்று நூலில் தமிழைச் சிறப்பித்தவர்.
* ஆர்னால்டு - தமிழ் மென்மையான மவழிகளில் ஒன்று என உலகுக்குக் காட்டியவர். 
* ஆஸ்சிங்கடந்(து) (அமெரிக்கா) - கந்தபுராணத்தை ஆங்கிலத்தில் மொழிபெயர்த்தவர். சைவ நெறியை மேலைநாடுகளில் வளர்த்தவர். 
* இராட்லர் - தமிழ்-ஆங்கிலம் அகராதி வெளியிட்டவர்
* இராபர்ட் தே நோபிலி (இத்தாலி) - தமிழ் பேச்சுமொழி இலக்கணம் இலக்கணம் தந்தவர். பல உரைநடை நூல்களைத் தொகுத்தவர்ய
* எல்லிஸ் துரை - திருக்குறள் முதல் 13 அதிகாரங்களை ஆங்கிலத்தில் மொழிபெயர்த்துள்ளார். தங்கக் காசில் வள்ளுவர் உருவத்தைப் பொறித்தவர். 
* என்றிகஸ் அடிகளார் (போர்ச்சுக்கல்) - புன்னைக்காயல் கல்லூரியில் தமிழ்ப் பேராசிரியராகப் பணியாற்றியவர். தமிழ் இலக்கண நூல் தொகுத்தவர். தமிழ்நாட்டில் தமிழ்ப் பல்கலைக் கழகம் அமைய முதன்முதலில் குரல் கொடுத்தவர்.
* கவார்ட்ஸ் - தஞ்சை சரபோஜி மன்னர் உதவியுடன் தஞ்சையிலும், திருச்சியிலும் தமிழ் வளர்த்தவர்.
* கிரண்ட்லர் - தமிழ் மருந்துகள் என்னும் நூல் எழுதியவர்.
* கிரீன் - தமிழின் செம்மொழித் தன்மையை மெய்ப்பித்தவர். 
* கிளார்க் அடிகளார் - தீர்க்க தரிசன விளக்கம், போதகர் ஒழுக்கம் ஆகிய தமிழ்நூல்கள் எழுதியவர்.
* சல்டசே - தரங்கம்பாடியில் தமிழ் வளர்த்தவர்.
* சார்லஸ் கிராஸ் (ஜெர்மனி) - ஆக்ஸ்போர்டு பல்கலைக் கழகத்தில் தமிழை ஆங்கிலத்தில் பரப்பியவர்.
*  சீகன் பால்கு (ஜெர்மனி) - நீதிவெண்பா, கொன்றைவேந்தன் முதலான பல நூல்களை செருமானிய மொழியில் மொழிபெயர்த்துத் தந்தவர். விவிலியத்தைத் தமிழாக்கம் செய்தவர். தமிழ்-இலத்தீன் அகராதி உருவாக்கியவர். தரங்கம்பாடியில் அச்சகம் நிறுவித் தமிழ் நூல்களைக் குறைந்த செலவில் பதிப்பித்துத் தந்தவர்.
* பிரெஸ்த்தாப்டு - தமிழ்-ஆங்கிலம் அகராதி உருவாக்கத்தில் உதவியவர்.
* பிலிப்பால்டு - முத்தமிழ் இலக்கண நூலை முதலில் வடிவமைத்தவர்.
* மிரான் வின்கலோ (அமெரிக்கா) - கிரேக்கம், இலத்தீன்,  போன்ற பழமையான மொழிகளை விடத் தமிழே 'செம்மொழி' எனப் 19ஆம் நூற்றாண்டில் நிலைநாட்டியவர். தமிழ் வழக்குச்சொல் அகராதி வெளிக்கொணர்ந்தவர்.
* லெவிஸ்பால்ட்டிங் - தமிழில் இசைப்பாடல்கள் இயற்றியவர். மறைநூல்கள் எழுதியவர்.
* வீரமாமுனிவர் - இன்று நாம் பயன்படுத்தும் எ, ஏ, ஒ, ஓ, ர, எழுத்துக்களை வேறுபடுத்தி எழுதிக் காட்டியவர்.
* ஜோகன் பிலிப் பேப்ரீசியஸ் (ஜெர்மனி) - விவிலியத்தைத் தமிழில் மொழி பெயர்த்தவர். தமிழ்-ஆங்கிலம் அகராதி உருவாக்கியவர்.
* ஹென்றிபவர் - (ரஷ்யர்) - சிந்தாமணி நூலை அச்சிட்டார். விவிலியத்தைத் தமிழ்ப்படுத்தினார்.

## கருவிநூல்
* ஊற்று என்னும் இதழில், பெங்களூர், இராமச்சந்திரபுரம், எஸ்.ஆர்.பழனி தொகுத்தளித்த செய்தியாக 'நித்திலக்குவியல்' எண் 51, முத்து எண் 8, ஆகஸ்ட்டு 2012 இதழில் வெளிவந்த செய்தி.

பகுப்பு:தமிழ் வளர்த்த பிற மொழியினர்
திடுக்கம் (இயற்பியல்)

இயற்பியலில் நேரத்துடனான ஆர்முடுகல் மாற்ற வீதம் **திடுக்கம்** (*Jerk*)  எனப்படும். இது ஆர்முடுகலின் நேரம் குறித்த வகைக்கெழு அல்லது திசைவேகத்தின் இரண்டாவது வகைக்கெழு அல்லது நிலைத்திசையனின் மூன்றாவது வகைக்கெழு ஆகும்.

திடுக்கம் பின்வருமாறு வரையறுக்கப்படுகிறது:

:\vec j=\frac {\mathrm{d} \vec a} {\mathrm{d}t}=\frac {\mathrm{d}^2 \vec v} {\mathrm{d}t^2}=\frac {\mathrm{d}^3 \vec r} {\mathrm{d}t^3}
இங்கு
:\vec a ஆர்முடுகல்,
:\vec v திசைவேகம்,
:\vec r நிலை,
:\mathit{t} நேரம்.

திடுக்கம் ஓர் திசையனாகும், இதன் எண்ணளவு மதிப்பினை விளக்க எந்தவொரு பொதுச்சொல்லும் இல்லை (எ.கா,திசைவேகத்துடன் தொடர்புடைய எண்ணிக்கணியம் வேகம்).

திடுக்கத்தின் SI அலகு செக்கன் கனத்திற்கான மீட்டர்கள் (மீ/செ3 அல்லது மீ·செ−3) என்பதாகும். திடுக்கத்திற்கு உலகளவில் நியமமாக பாவிக்கப்படும் குறியீடுகள் ஏதும் இல்லை எனினும் பொதுவாக *j* பாவிக்கப்படுகிறது. **ȧ** எனப்படும் ஆர்முடுகலின் வகையீட்டிற்கான நியூட்டனின் குறிப்பீடும் பாவிக்கப்படலாம்.

ஓர் உடல் மீதான ஆர்முடுகலானது அவ்வுடலினை அதே ஆர்முடுகலுடன் இயக்க வழங்கப்படும் விசையாக உணரப்படும், திடுக்கமானது இவ்விசையில் ஏற்படும் மாற்றமாக உணரப்படும். உதாரணமாக ஓர் பயணி ஊர்தியை பூச்சிய திடுக்கத்துடன் ஆர்முடுக்கும் போது உடலின் மீது மாறா விசை உணரப்படும்; நேர்மறை திடுக்கத்தின் போது அதிகரிக்கும் விசையும் எதிர்மறை திடுக்கத்தின் போது குறைவடையும் விசையும் உணரப்படும்.

## மேற்கோள்கள்

பகுப்பு:இயற்பியல்
கலிங்கப்பட்டி

**கலிங்கப்பட்டி** (ஆங்கிலம் : Kalingapatty) இந்திய மாநிலமான தமிழ்நாட்டில் தென்காசி மாவட்டத்தில் உள்ள சங்கரன்கோயில் வட்டம், குருவிகுளம் ஊராட்சி ஒன்றியத்தின் கலிங்கப்பட்டி ஊராட்சியில் அமைந்த  சிற்றூர் ஆகும்..தமிழ்நாட்டு அரசியல் கட்சியான மறுமலர்ச்சி திராவிட முன்னேற்றக் கழகத்தின் நிறுவனர் மற்றும் பொதுச் செயலாளரான வைகோ (வை. கோபால்சாமி ) பிறந்த ஊர் இது.

## மேற்கோள்கள்

## வெளியிணைப்புகள்
* விக்கிமேப்பியாவில் கலிங்கப்பட்டி அமைவிடம்

பகுப்பு:தென்காசி மாவட்டத்திலுள்ள கிராமங்கள்
திலகன்

**சுரேந்தரநாத் திலகன்** (;  செப்டம்பர் 12, 1938 -  செப்டம்பர் 24, 2012) பரவலாக அறியப்பட்டது **திலகன்**, இருநூற்றுக்கும் மேற்பட்ட மலையாளத் திரைப்படங்களில் நடித்துள்ள  ஓர் இந்திய திரைப்பட நடிகரும் நாடக நடிகரும் ஆவார்.  குணச்சித்திர வேடங்களில் மிகச் சிறப்பாக நடிக்கக் கூடியவர் என்று இந்தியத் திரைப்படத்துறையில் பரவலாகப் பாராட்டப்பட்டவர். 2009ஆம் ஆண்டு இவருக்கு பத்மசிறீ விருது வழங்கப்பட்டுள்ளது.

ஆகத்து 21, 2012 அன்று புதிய திரைப்படமொன்றின் படப்பிடிப்புத் தளத்தில் நடித்துக் கொண்டிருக்கும்போதே மயங்கி விழுந்து திருச்சூரிலுள்ள மருத்துவமனை ஒன்றில் சேர்க்கப்பட்டார். இரண்டு மாரடைப்புகளைக் கடந்து தீவிர சிகிச்சை அளிக்கப்பட்டு வந்த இவருக்கு, இதய நோய் தவிர,  குளிர்சுரமும் (நியுமோனியா) ஏற்பட்டுள்ளது. எனவே செயற்கை மூச்சியக்கக் கருவி பொருத்தப்பட்டு இருந்தது. இந்நிலையில் செப்படம்பர் 24,2012 அன்று சிகிச்சை பலனளிக்காமல் மருத்துவமையில் காலை 3 மணிக்கு இறந்தார்.

### நடித்துள்ள தமிழ்த் திரைப்படங்கள்
* *[[சத்ரியன் (திரைப்படம்)|சத்ரியன்]]*
* *[[மேட்டுக்குடி]]*
* *சுயேச்சை எம்எல்ஏ*
* *நீ வேணுண்டா செல்லம்*
* *அலிபாபா*
* *[[வில்லன் (திரைப்படம்)|வில்லன்]]*
* *ஆயுத பூஜை*
* *பாலா*

## மேற்கோள்களும் குறிப்புக்களும்

## வெளி இணைப்புகள்
* 
* Thilakan's Filmography in Malayalam Movies 
* Interview with Thilakan in the Hindu newspaper 
* Official Website of Information and Public Relation Department of Kerala 

பகுப்பு:மலையாளத் திரைப்பட நடிகர்கள்
பகுப்பு:1938 பிறப்புகள்
பகுப்பு:2012 இறப்புகள்
பகுப்பு:1935 பிறப்புகள்
பகுப்பு:இந்திய இறைமறுப்பாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பனிப்படுக்கை

பனித் திணிவானது பெரியதொரு பரப்பளவில் பரந்து காணப்படும்போது அது **பனிப்படுக்கை** (Ice cap) என அழைக்கப்படும். பொதுவாக 50,000 சதுர கிலோமீட்டர் பரப்பளவை விடக் குறைவாக இருக்கும்போது இது பனிப்படுக்கை எனவும், அதனை விடவும் அதிகமாக இருப்பின் பனிவிரிப்பு (Ice sheet) எனவும் அழைக்கப்படும்..

ஐஸ்லாந்தில் உள்ள Vatnajökull என அழைக்கப்படும் இடம் பனிப்படுக்கைக்கு ஒரு எடுத்துக்காட்டாகும்.

## மேற்கோள்கள்

பகுப்பு:பனி
பாசிக்குடா

**பாசிக்குடா** (*Pasikudah*) என்பது மட்டக்களப்பிலிருந்து 35 கி.மி. தொலைவில் வட மேற்கில் அமைந்துள்ள ஓர் கரையோர பிரதேசமாகும். வாழைச்சேனை பிரதேசத்திற்கு உட்பட்ட இவ்விடம் இலங்கையின் மிகவும் அழகான கடற்கரைகளுள் ஒன்று ஆகும். புகழ்பெற்ற உல்லாச பயணிகளைக் கவரும் இடமாக இருந்த இது ஈழப் போர் இடம் பெற்றதனால் இதன் உல்லாச பயணிகளை இழந்தது. 2004 இந்தியப் பெருங்கடல் நிலநடுக்கம் மேலும் நிலைமையை மோசமாக்கியது. ஈழப் போர் முடிவுற்றதும் இப்பகுதி உல்லாச பயணிகளை உள்வாங்கும் இடமாக மாறி வருகின்றது.

தென்னந்தோப்பு - பாசிக்குடா|thumb|left|200px
அலைகளின் அகோரமில்லாத, ஆழமில்லாத விசாலமான கடற்பரப்பு, முருகைக்கற்பாறைகள், கடற் தாவரங்கள், கடல் வாழ் உயிரினங்கள் ஆகியவற்றின் இயற்கை வனப்பும், உல்லாச விடுதிகளும், கிடுகுகளால் அழகுற,நேர்த்தியாக வேயப்பட்ட “கபாணா” என்றழைக்கப்படும் உல்லாச விடுதிகளும், படகுச் சவாரிக்கு ஏற்ற கடலும், பாசிக்குடாவின் சிறப்புக்களாகும்.

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
நொதுமி விண்மீன்

ஒரு மிகப் பெரிய விண்மீன் ஈர்ப்பு சக்தியால் உருவான வீழ்ச்சியால் மீயொழிர் வெடிப்புக்கு உட்பட்டு மீதியாக உருவாகும் ஒரு விண்மீன் வகையே **நொதுமி விண்மீன்** ஆகும். இவ்வகை விண்மீன்கள் மீயொழிர் வெடிப்பில் இருந்து மீண்ட நொதுமிகளாலேயே உருவாக்கப்பட்டு உள்ளன. இவை மிகுந்த வெப்பமுடைய விண்மீன்களாகும். குவான்டம் கொள்கைக்கேற்ப இவ்வகை விண்மீன்கள் மென்மேலும் சுருக்கமடைய முடியாது. நொதுமி விண்மீன் சூரியனைப் போல ஒன்று தொடக்கம் இரண்டு மடங்கு திணிவைக் கொண்டாலும், இவ் விண்மீன் மிகவும் சிறியது. அதாவது புவியில் உள்ள சராசரி நகரத்தின் நீளத்தையே ஆரையாகக் கொண்டுள்ளது (12&nbsp;km).

## உருவாகும் விதம்
மீயொளிர் விண்மீன் வெடிப்பு ஒன்றின் போது மிகப்பெரும் விண்மீனின் உள்ளகம் ஈர்ப்பால் சுருக்கப்பட்டு நொதுமி விண்மீனாக மாற்றமடைகின்றது.

## கட்டமைப்பு

## துடிவிண்மீன்
மூலக்கட்டுரை - துடிவிண்மீன்

மிகவும் அடர்த்தி வாய்ந்த நொதுமி விண்மீன், மிகவும் வேகமாக சுற்றும் தன்மை கொண்டது. அவ்வாறு சுற்றும் போது இதன் ஒளி புவிக்கு விட்டுவிட்டு வரக்கூடியதாக இருக்கும். இவ்வாறு வரும் அலைகளே துடிப்பலைகள் எனப்படும். இது 4 நொடிகளுக்கு 3 துடிப்புகளை சீராக வெளியிடும்.

### கண்டுபிடிப்பு
இதை 1967ஆம் ஆண்டு அண்டனி மற்றும் பர்னல் என்ற இரு வானியலாலர்கள் கண்டறிந்தனர். இதற்கு முன் இத்துடிப்பலைகளை வேற்று கிரக வாசிகள் அனுப்பும் சிக்னல் என இதை கண்டுபிடிக்கும் வரை நம்பிக்கொண்டிருந்தனர்.

## கண்டுபிடிப்பின் வரலாறு

1934ஆம் ஆண்டு *வால்டர் பேட்* என்பாரும் *பிரிட்ஸ் சுவிக்கி* என்பாரும் முதன்முதலில் நொதுமி விண்மீன் இருக்கக் கூடும் என முன்மொழிந்தனர். பின்னர் பல வகை தொலைக் காட்டிகள் மூலம் நொதுமி விண்மீன் அவதானிக்கப்பட்டது.

## மேற்கோள்கள்

### கூடுதல் ஆதாரங்கள்

* 
* 
* 

## வெளி இணைப்புகள்

* 
** 
* NASA on pulsars
* "NASA Sees Hidden Structure Of Neutron Star In Starquake". SpaceDaily.com. April 26, 2006
* "Mysterious X-ray sources may be lone neutron stars" David Shiga. *New Scientist*. 23 June 2006
* "Massive neutron star rules out exotic matter". *New Scientist*. According to a new analysis, exotic states of matter such as free quarks or BECs do not arise inside neutron stars.
* "Neutron star clocked at mind-boggling velocity". *New Scientist*. A neutron star has been clocked traveling at more than 1500 kilometers per second.

பகுப்பு:விண்மீன் வகைகள்
பகுப்பு:காணொளிக் கோப்பு உள்ள கட்டுரைகள்
பகுப்பு:அண்டவியல்
ஆர்தர் ஹெய்லி

**ஆர்த‌ர் ஹெய்லி** (*Arthur Hailey*, 5 ஏப்ரல் 1920 -
24 நவம்பர் 2004) ஒரு கனடிய பிரித்தானிய எழுத்தாள‌ர் ஆவார்.

## வாழ்க்கை
இவர் பிற‌ந்த‌ ஊர் லுட்ட‌ன், பெட்ஃபோர்டுசைய‌ர், இங்கிலாந்து, ஹெய்லி வேலை செய்த‌து இராய‌ல் ஏர் ஃபோர்ஸ் இர‌ண்டாம் உலக‌ப்போர் தொட‌க்க‌த்திலிருந்து முடியும் வரை ( 1939 - 1947 )

## மேற்கோள்கள்

பகுப்பு:1920 பிறப்புகள்
பகுப்பு:2004 இறப்புகள்
இயற்கைக்கான உலகளாவிய நிதியம்

**இயற்கைக்கான உலகளாவிய நிதியம்**(*World Wide Fund for Nature*) (WWF) என்பது ஓர் அரசு சார்பற்ற சர்வதேச நிறுவனம் ஆகும். இந்நிறுவனம் இயற்கையைப் பாதுகாப்பதற்காக உருவாக்கப்பட்டதாகும். இது உலகின் 100க்கும் மேற்பட்ட நாடுகளில் 1300க்கும் மேற்பட்ட இயற்கைப் பாதுகாப்பு திட்டங்களுக்குப் பங்களிப்பு செய்து வருகின்றது. இந்நிறுவனத்திற்கு 5 மில்லியனுக்கும் மேற்பட்டோர் உதவித் தொகை வழங்குகின்றனர்.

## மேற்கோள்களும் குறிப்புக்களும்
  

பகுப்பு:பன்னாட்டு அமைப்புகள்
அமெரிக்கத் தொழிலாளர் நாள்

:*இந்தக் கட்டுரை ஐக்கிய அமெரிக்காவின் விடுமுறை நாளைக் குறித்தது.  உலகின் பிற பகுதிகளில் கடைபிடிக்கப்படும் தொழிலாளர் நாட்களைக் குறித்துக் காண [[தொழிலாளர் நாள்]].*

**தொழிலாளர் நாள்** (*Labor Day*) ஐக்கிய அமெரிக்காவின் கூட்டரசு விடுமுறை நாளாக ஒவ்வொரு ஆண்டும் செப்டம்பர் மாதத்தின் முதல் திங்கட்கிழமை அன்று கொண்டாடப் படுகிறது. 2012ஆம் ஆண்டில் செப்டம்பர் 3 அன்று இது கொண்டாடப்படுகிறது. இந்நாளில் பொருளியல், சமூகத் துறைகளில் உழைப்பாளிகளின் பங்களிப்பு நினைவுகூரப்படுகிறது. மேலும் இது பல அமெரிக்கர்களால் வேனில் காலத்தின் கடைசி நாளாகக் கருதப்படுகிறது. இந்த நாளில் பல பேரணிகளும் விருந்துக் கூட்டங்களும் தடகளப் போட்டிகளும் நடத்தப்படுகின்றன. அமெரிக்கத் தேசிய காற்பந்து லீகின் (NFL) போட்டிகள் இந்த நாளில் துவங்கும். பல மாநிலங்களில் பள்ளிகள் தொழிலாளர் நாளிற்கு அடுத்த நாள் துவங்குகின்றன.

## மேற்கோள்கள்

*

## வெளி இணைப்புகள்

* In Praise of the American Worker  - slideshow by *[[Life magazine]]*
* Laborday History and Activities

பகுப்பு:செப்டம்பர் சிறப்பு நாட்கள்
பகுப்பு:ஐக்கிய அமெரிக்க வரலாறு
இலங்கையில் சமயம்

இலங்கையிலுள்ளவர்கள் பல்வேறு வகையான சமயங்கள் நம்பிக்கைகளைக் கொண்டுள்ளனர். 70% இலங்கையர்கள் தேரவாத பௌத்தத்தையும், 12.5% இந்து சமயத்தையும், 10% இஸ்லாத்தையும், 7.5% கிறித்தவத்தையும் தங்கள் சமயமாகக் கொண்டுள்ளனர். இலங்கை 3ஆவது சமய நம்பிக்கை கொண்ட நாடாக 2008இல் கல்லொப் வாக்கெடுப்பு மூலம் கண்டறியப்பட்டது. இதில் 99% இலங்கையர் தங்கள் வாழ்வில் சமயம் முக்கியமானது எனத் தெரிவித்தனர்

## இவற்றையும் பார்க்க
*இலங்கையில் இசுலாம்
*இலங்கையில் இந்து சமயம்
*இலங்கையில் உரோமன் கத்தோலிக்கம்
*இலங்கையில் கிறித்தவம்
*இலங்கையில் சீர்திருத்தத் திருச்சபை
*இலங்கையில் பௌத்தம்

## குறிப்புகள்
மாதுரு ஓயா தேசிய பூங்கா

**மாதுரு ஓயா தேசிய பூங்கா** (*Maduru Oya National Park*) என்பது இலங்கையிலுள்ள ஒரு தேசியப் பூங்காவாகும். இது மகாவலி அபிவிருத்தித் திட்டத்தின் கீழும் மாதுரு ஓயா நீர்த்தேக்க நீரேந்து பிரதேச செயற்பாட்டின் கீழும் உருவாக்கப்பட்டது. இது பூங்காவாக 1983 நவம்பரில் அறிவிக்கப்பட்டது. இது வன உயிரினங்களின் சரணாலயமாக குறிப்பாக யானைகளின் சரணாலயமாக காணப்படுகின்றது. இது ஐந்து நீர்த்தேக்க நீரேந்து பகுதிகளை பாதுகாக்கவும் முக்கியத்துவம் பெறுகின்றது. இலங்கையின் சுதேசிய இனக் குழுவான வேடுவர் சமூகம் இங்குள்ள கெனனிகலை எனுமிடத்தில் வாழ்கின்றனர். இப்பூங்கா கொழும்பிலிருந்து வடகிழக்கில்  தொலைவில் அமைந்துள்ளது.

## குறிப்புகள்

## வெளி இணைப்புகள்
*Maduru Oya National Park Location 

பகுப்பு:இலங்கையின் தேசியப் பூங்காக்கள்
பகுப்பு:இலங்கைக் காடுகள்
முதலாம் கார்க்கோவ் சண்டை

**முதலாம் கார்க்கோவ் சண்டை** (*First Battle of Kharkov*) 1941ல் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகும். இதில் ஜெர்மானியப் படைகள் தற்கால உக்ரைனில் உள்ள கார்க்கோவ் (கார்கீவ்) நகரைச் சுற்றி வளைத்துக் கைப்பற்றின.

கார்க்கோவ் நகரம் மேல்நிலை உத்தியளவில் சோவியத் ஒன்றியத்தின் மிக முக்கிய போக்குவரத்து மையங்களில் ஒன்றாகக் கருதப்பட்டது. கிழக்கு-மேற்கு மற்றும் வடக்கு-தெற்கு உக்ரைன், டினீப்பர், கிரிமியா, காக்கஸ், டோன்பாஸ் போன்ற பகுதிகளை ஒன்றிணைக்கும் மையமாக இருந்தது. சோவியத் ஒன்றியத்தின் முக்கிய போர் டாங்கான டி-34 ரக டாங்குகளைத் தயாரிக்கும் மாபெரும் தொழிற்சாலையும் அங்கு அமைந்திருந்தது. மேலும் மாஸ்கோவை நோக்கி முன்னேறிக்கொண்டிருந்த ஜெர்மானியப் படைகளை கார்க்கோவைத் தளமாகக் கொண்ட சோவியத் படைகள் பக்கவாட்டில் தாக்கும் சாத்தியமிருந்தது. இக்காரணங்களால் கார்க்கோவ் நகரைக் கைப்பற்றா ஜெர்மானிய உத்தியாளர்கள் முடிவு செய்தனர். ஜெர்மானிய ஆர்மி குரூப் தெற்கின் ஒரு பிரிவான 6வது ஆர்மியிடம் நகரைக் கைப்பற்றும் பொறுப்பு தரப்பட்டது. சோவியத் தரப்பில் 38வது ஆர்மி நகரைப் பாதுகாத்து வந்தது.

சண்டை தொடங்கும் முன்னரே நகரை நீண்ட நாள் பாதுகாக்க முடியாது என்பதை உணர்ந்த சோவியத் தளபதிகள், நகரின் தொழிற்சாலைகளைக் காப்பற்றுவதை முக்கிய இலக்காகக் கொண்டனர். கார்க்கோவின் தொழிற்சாலைகள் பிரித்தெடுக்கப்பட்டு கிழக்கே கொண்டு செல்லப்படும் வரை ஜெர்மானியப் படைகள் நகரைக் கைப்பற்றாது தடுக்க 38வது ஆர்மிக்கு உத்தரவிட்டனர். அக்டோபர் 20ம் தேதி ஜெர்மானியப் படைகள் கார்க்கோவ் நகரைத் தாக்கின. நான்கு நாட்கள் வரை சோவியத் பாதுகாவல் படைகள் நகரைப் பாதுகாத்தன. அக்டோபர் 24ம் தேதி நகர் ஜெர்மானியப் படைகள் வசமான போது, அதன் தொழிற்சாலைகளில் பெரும்பாலானவை பிரித்தெடுக்கபபட்டு பாதுகாப்பாக சோவியத் ஒன்றியத்தின் பிற பகுதிகளுக்கு அனுப்பட்டுவிட்டன.
 
## குறிப்புகள்

## மேற்கோள்கள்

*
* First battle of Kharkov. Retrieved 14-08-2011
* Glantz, David M. (2001). *Before Stalingrad*, Tempus Publishing Ltd. 
* Kharkiv News
* Kiessling, Hannes (2007–2011). Bericht über die Einnahme von Charkow, *57.Infanterie-Division*. Retrieved 14-08-2011
* Kirchubel, Robert (2003). *Operation Barbarossa 1941: Army Group South*, Praeger Publishers. 
* Margry, Karel (February 2001). "Kharkov", *After The Battle*, Issue 112, p.&nbsp;3-45
* Memoir of Kharkiv’s History 
* Ukrainian Historical Journal

பகுப்பு:கிழக்குப் போர்முனை (இரண்டாம் உலகப் போர்)
வாழைச்சேனை வாவி

**வாழைச்சேனை வாவி** (*Valaichchenai Lagoon*) இலங்கையின் மட்டக்களப்புப் பிரதேசத்திலுள்ள வாழைச்சேனை, ஓட்டமாவடி பிரதேசத்தை அண்மித்து அமைந்துள்ள வாவியாகும்.

இந்த வாவி சேறு கொண்ட தீவுகள், சதுப்பு நிலத் தாவரங்கள், பவளப் பாறைகள், சகதிகள் என்பவற்றைக் கொண்டுள்ளது. இது மாதுரு ஓயாவை இணைக்கிறது. இதன் குடாப்பகுதி மழை காலத்தில் திறக்கிறது. இரண்டு மீட்டர் ஆழம் கொண்ட இவ்வாவி 40–60&nbsp; செ.மீ நீரோட்டம் கொண்டது. ஓட்டமாவடிப் பாலம் இவ்வாவியைக் கடப்பதால் பிரதான நிலத்திடன் வாழைச்சேனைப் பகுதி இணைகிறது.

## குறிப்புகள்

*
*

## வெளி இணைப்பு
பாசிக்குடா - வாழைச்சேனை வாவி

பகுப்பு:மட்டக்களப்பு மாவட்டத்திலுள்ள கடற்காயல்கள்
பகுப்பு:மட்டக்களப்பு மாவட்டம்
பகுப்பு:இலங்கையின் கடற்காயல்கள்
ஓட்டமாவடிப் பாலம்

**ஓட்டமாவடிப் பாலம்** எனப்படுவது பிரித்தானியர் இலங்கையை ஆட்சி செய்தபோது 1924 இல் கட்டிய ஒரு பாலமாகும். இது 250 மீட்டர் நீளமுள்ள இரும்புப் பாலமாகும். மாதுறு ஓயா ஆற்றின் கிளையாறின் மேலாக இப்பாலம் அமைக்கப்பட்டுள்ளது. இது சிதைவடைந்த நிலையில் 2008ஆம் ஆண்டு இசுப்பெயின் நாட்டின் நிதியுதவியுடன் இதன் அருகிலாக புதிய பாலம் கட்டப்பட்டுள்ளது. இப்பாலத்தின் ஊடாக புகையிரதப் போக்குவரத்தும் நடைபெறும் வகையில் பாலம் அமைக்கப்பட்டுள்ளது. புதிய பாலம் 2010 இல் பொதுப் போக்குவரத்துக்குத் திறந்துவிடப்பட்டது.

## குறிப்புகள்

பகுப்பு:இலங்கையில் உள்ள பாலங்கள்
பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
கிப்கொப் தமிழன் (இசைத் தொகுப்பு)

**கிப்கொப் தமிழன்** என்பது தமிழ்நாட்டில் இருந்து வெளிவந்த ஒரு தமிழ் சொல்லிசை இசைத்தட்டு ஆகும்.  தமிழ், தமிழர், சமூக கருத்துகள், பெண்கள் எனப் பல்வேறு கருத்துகள் கொண்ட பத்துப் பாடல்கள் இதில் உள்ளன.  இதன் முதன்மை ஆக்கர் ஆதி ஆவார்.  

## பாடல்கள்
* மனிதன் தமிழன்
* தமிழன்டா
* தமிழ் தெரியும்
* கிளப்பில மப்பில
* செந்தமிழ் பெண்ணே
* சீப் பப்புளாரிட்டி
* இறைவா
* கற்போம் கற்பிப்போம்
* கே, டு வட் ஐ சே

## வெளி இணைப்புகள்
* அதிகாரபூர்வ வலைத்தளம் 

பகுப்பு:2012 தமிழ் இசைத் தொகுப்புக்கள்
பகுப்பு:தமிழ் சொல்லிசை இசைத் தொகுப்புக்கள்
பகுப்பு:இந்தியத் தமிழ் இசைத் தொகுப்புக்கள்
கடற்கன்னி

**கடற்கன்னி** (*mermaid*) என்பது மேற் பகுதி பெண்ணாகவும், கீழ்ப்பகுதி மீன் வாலும் கொண்ட ஒரு நீர்வாழ் உயிரினம் பற்றிய கற்பனை விபரிப்பாகும். கடற்கன்னி பற்றிய நாட்டாரியல் ஐரோப்பா, சீனா, இந்தியா என உலகலாவிய கலாசாரங்களில் காணப்படும் ஒரு விடயமாகும். முதன் முதலாக இது பற்றிய கதைகள் புராதன அசிரியாவில் காணப்பட்டது. *அட்டாகடிசு* எனும் தேவதை தன் மனிதக் காதலனைத் தவறுதலாகக் கொன்றதும் அவமானத்தினால் கடற்கன்னியாக மாறினாள் என அக்கதை கூறுகின்றது. இன்னுமொரு நாட்டாரியல், அவை மனிதாபிமானம், நன்மை செய்தல் அல்லது மனிதனுடன் காதலில் வீழ்தல் ஆகியவற்றைக் கொண்டிருக்க முடியுமென்று கூறுகின்றது.

## குறிப்புகள்

## மேலதிக வாசிப்பு

*  

## வெளியிணைப்புகள்

* 17th century pamphlet telling the story of an alleged sighting of a mermaid near Pendine, Wales, in 1603 

பகுப்பு:தொன்மவியல்
பகுப்பு:கற்பனை உயிரினங்கள்
பகுப்பு:கடற்கன்னி
ஹெர்பிக்-ஹாரோ பொருள்

புதிதாகத் தோன்றிய விண்மீன்களுக்கு அண்மித்ததாக, நெபுலா போன்ற ஓர் அண்டவெளி அம்சமே **ஹெர்பிக்-ஹாரோ பொருள்** ஆகும். புதிய விண்மீன்களில் இருந்து மிக வேகமாக ஒடுங்கிய வடிவில் வெளிவரும் வாயுக் கூட்டம் ஏனைய வாயுக்களுடனும், தூசுத் துணிக்கைகளுடனும் மோதும் போது ஹெர்பிக்-ஹாரோ பொருள் உருவாகும். இவை ஏனைய அண்டப் பொருட்களைப் போலல்லாது சில ஆயிரம் வருடங்கள் மாத்திரமே நீடிக்கும்.

பகுப்பு:அண்டவியல்
நெபுலா

சூரியக் குடும்பதிற்கு அப்பால், தூசு, ஐதரசன், ஈலியம் மற்றும் ஏற்றமடைந்த வாயுக்களால் ஆன திரளான முகிலே **ஒண்முகில்** அல்லது **நெபுலா** (*Nebula*) ஆகும். *நெபுலா* என்ற இலத்தீனச் சொல்லுக்கு பனிமூட்டம் அல்லது புகை என்று பொருள். முதன்முதலாக சிறிய தொலைநோக்கிகளின் மூலம் அறிவியலாளர்கள் வானத்தைப் பார்க்க தொடங்கியபோது ஒளியுடன் கூடிய புகை போன்ற அமைப்புகளைக் கண்டார்கள். பழமையான ஒண்முகில்களில் புதிய பல விண்மீன்கள் உருவாகும். உதாரணமாகக் *கழுகு ஒண்முகிலைக்* குறிப்பிடலாம். இப்படியான அண்டவெளி முகில்களில் உள்ள வாயுக்கள் ஈர்ப்பால் ஒன்றிணைந்து விண்மீன்களை உருவாக்குகின்றன. விண்மீன்களாக உருவாகாத மீதி முகில் பிரதேசங்கள் விண்மீன்களின் ஈர்ப்பால் ஒன்றிணைந்து கோள்களாக உருவாகின்றன.

## வகைகள்

### பரவல் ஒண்முகில்

### கோள்களின் ஒண்முகில்

### கோள்முன் ஒண்முகில்

### மீயொளிர் விண்மீன் வெடிப்பின் மீதிகள்

## ஒண்முகில்களுக்கான சில உதாரணங்கள்

*எறும்பு ஒண்முகில்
*பர்நாடு சுழற்சி
*பூமரங் ஒண்முகில்
*பூனைக் கண் ஒண்முகில்
*நண்டு விண்மீன் மண்டலம்
*கழுகு ஒண்முகில்
*எஸ்கிமோ ஒண்முகில்
*ஈட்டா ஒண்முகில்
*சுருள் ஒண்முகில்
*ஓய்வெடுத்து ஒண்முகில்
*குதிரைத் தலை ஒண்முகில்
*ஓரியன் ஒண்முகில் 
*பெலிகன் ஒண்முகில்
*செஞ்சதுர ஒண்முகில்
*கங்கண ஒண்முகில்
*ரொசெட் ஒண்முகில்

## படத்தொகுப்பு


Image:Omega Nebula.jpg|ஒமேகா ஒண்முகில்
Image:Horsehead-Hubble.jpg|குதிரைத் தலை ஒண்முகில்
Image:NGC6543.jpg|பூனைக் கண் ஒண்முகில்
Image:PIA04533.jpg|சிவப்புச் செவ்வக ஒண்முகில்
Image:Crab Nebula.jpg|நண்டு விண்மீன் மண்டலம்                                       



## மேற்கோள்கள்

பகுப்பு:நெபுலாக்கள்
பகுப்பு:வானியல்சார் பொருட்கள்
நரோடா

**நரோடா **(*Naroda*) இந்தியாவின் குசராத் மாநிலத்தின் அகமதாபாத்  மாநகரத்தின் வடகிழக்குப் பகுதியில் பாபுநகரின் சுற்றுப்புற நகர்ப்பகுதியாகும்.
1980களில் நரோடா தொழிற்பேட்டை நிறுவப்பட்ட பிறகு இதன் வளர்ச்சி மேலோங்கியது; 1996இல் இது அகமதாபாத்துடன் இணைக்கப்பட்டது. அகமதாபாத் பன்னாட்டு வானூர்தி நிலையத்திலிருந்து எட்டு கி.மீ. தொலைவிலும் எஸ்பி வளையச்சாலையிலும் அமைந்துள்ள நரோடா வளர்ந்துவரும்  காந்திநகர்-அகமதாபாத்-வடோதரா (GAV)  நடையின் அங்கமாக விளங்குகிறது.
## புவியியல்
நரோடா   அமைந்துள்ளது.

## வரலாறு
குசராத் வன்முறையின்போது நரோடா பாட்டியாவில் மிக மோசமான இனக்கலவரம் நடந்தேறியது. 97 பேர் படுகொலை செய்யப்பட்ட இந்தக் கலவரங்கள் குறித்து விசாரிக்க இந்திய உச்ச நீதிமன்றம்  சிறப்பு விசாரணை குழுவை நியமித்தது. இந்தக் குழு  விசாரணை நடத்தி வழக்குப்பதிவு செய்து 62 பேர் கைது செய்யப்பட்டு அகமதாபாத் சிறப்பு தனிநீதிமன்றத்தில் வழக்கு தொடரப்பட்டது. ஆகத்து 29, 2012 அன்று இந்த தனி நீதிமன்றம் பாரதிய ஜனதா கட்சியின்முன்னாள் மந்திரியும், தற்போதைய பெண் எம்.எல்.ஏ.யுமான மாயா கோட்னானி, பஜ்ரங்தளம் அமைப்பாளர் பாபுபஜ்ரங்கி உட்பட 32 பேர் குற்றவாளிகளாக தீர்ப்பு வழங்கியது. பாபுபஜ்ரங்கிக்கு வாழ்நாள் முழுவதையும் சிறையில் கழிக்க வேண்டும் என்றும் பெண் எம்.எல்.ஏவான கோட்நானிக்கு 28 ஆண்டுகள் சிறை தண்டனையும் வழங்கப்பட்டது.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பனிவிரிப்பு

பனித் திணிவானது 50,000 சதுர கிலோமீட்டர் பரப்பளவை விட அதிகமான பரப்பளவில் பரந்து காணப்படும்போது அது **பனிவிரிப்பு** (Ice sheet) என அழைக்கப்படும். 50,000 சதுர கிலோமீட்டர் பரப்பளவை விடக் குறைவாக இருக்கும்போது இது பனிப்படுக்கை என அழைக்கப்படும்.. பனிவிரிப்புகளில், பனியாற்றில் இருந்து பெறப்படும் பனித்திணிவே இவ்வாறு பரந்த பிரதேசத்தில்  இற்கும் அதிகமான பரப்பளவில் காணப்படும்.

இறுதியாக இருந்த பனியாற்றுக் காலத்தில், இப்படியான பனிவிருப்புக்கள் வட அமெரிக்கா, தென் அமெரிக்கா, வட ஐரோப்பா போன்ற இடங்களில் காணப்பட்டது. ஆனால் தற்போது அன்டார்ட்டிகாவிலும், கிரீன்லாந்திலும் மட்டுமே பனிவிருப்புக்கள் எஞ்சியுள்ளன.

பனிவிரிப்பின் மேற்பரப்பு குளிராக இருப்பினும், அதன் அடிப்பகுதி புவிவெப்பம் காரணமாக இளம்சூட்டுடன் இருக்கும். பனி உருகும் இடங்களில், உருகியோடும் நீரானது பனிவிரிப்பில் உராய்வை நீக்குவதனால், மேலும் வேகத்துடன் உருகி ஓட ஆரம்பிக்கும். இதனால், வேகமாக ஓடும் கால்வாய்கள் தோன்றும். இவை பனியோடைகள் (Ice stream) என அழைக்கப்படும். பனித்திணிவின் தடித்த ஒரு பகுதியானது, கடலில் மிதக்குமாயின் அது பனியடுக்கு (Ice shelf) எனப்படும்.

## அன்டார்ட்டிகா பனிவிரிப்பு
அன்டார்ட்டிகா கண்டத்தில் இருக்கும் இவ்வாறான பனிவிரிப்பை செயற்கைக் கோள்கள் எடுத்த படங்களின் மூலம் பார்க்க முடிகின்றது. இது **கண்ட பனியாறு** (continental glacier) எனவும் அழைக்கப்படுகின்றது. அன்டார்ட்டிகாவிலுள்ள பனிவிரிப்பே, புவியிலுள்ள மிகப்பெரிய தனியான பனித்திணிவாகும். இந்த பனி விரிப்பானது 14 மில்லியன் கி.மீ2 பரப்பளவையும், 30 மில்லியன் கி.மீ3 பனியையும் கொண்டது. புவி மேற்பரப்பிலுள்ள 90 % மான தூயநீர் இந்த பனிப்பரப்பிலேயே உள்ளதாகவும், இது முழுவதும் உருகினால், கடல்மட்டம் 61.1 மீட்டரால் அதிகரிக்கும் எனவும் கணிக்கப்பட்டுள்ளது. 1957 ஆ ஆண்டு முதல், ஒவ்வொரு 10 ஆண்டுகளிலும், அந்தக் கண்டத்தில்  சராசரி புவி மேற்பரப்பு வெப்பநிலை 0.05°C ஐ விட அதிகமாக அதிகரித்து வருவதாக அறியப்படுகின்றது.

## கிரீன்லாந்து பனிவிரிப்பு
கிரீன்லாந்தின் 82 % மான மேற்பரப்பை பனிவிரிப்பு நிறைத்துள்ளது. இது உருகினால் கடல் மட்டம் 7.2 மீட்டரால் அதிகரிக்கும் எனக் கணக்கிடப்பட்டுள்ளது. அத்துடன் ஆண்டொன்றுக்கு 239 கி.மீ3 அளவு பனி உருகுவதாகக் கணக்கிடப்பட்டுள்ளது. ஆகஸ்ட் 2006 இல் பிபிசி வெளியிட்ட ஒரு செய்தி அறிக்கையின்படி, தேசிய வானூர்தியியல் மற்றும் விண்வெளி நிர்வாகத்தினால், 2002 ஆம் ஆண்டில் ஏவப்பட்ட, புவியீர்ப்பு மீட்சி, காலநிலை கள ஆய்வுக்கான (GRACE=Gravity Recovery and Climate Experiment) செயற்கைக்கோளின் அளவீடுகளிலிருந்து இந்தக் கணிப்பீடு பெறப்பட்டது.


File:Greenland-ice sheet hg.jpg
File:Greenland ice-sheet hg.jpg
File:Greenland Ice Sheet.jpg
File:Ice sheet.svg


## மேற்கோள்கள்

பகுப்பு:பனி
பொது சேர்க்கைத் தேர்வு

**பொது சேர்க்கைத் தேர்வு** (*Common Admisssion Test, CAT*) என்பது முதுகலை மேலாண்மைப் படிப்புகளில் சேர்வதற்கான கணினி அடிப்படையிலான தேர்வாகும். இந்தத் தேர்வில் மூன்று பிரிவுகள் உள்ளன. அவை போட்டியாளர்களின் கணக்கு, மொழி, சிந்தனைத் திறன்களை மதிப்பிடும். ஒவ்வொரு பிரிவுக்கும் 40 நிமிடங்கள் என்கிற கணக்கில் 2 மணி நேரம் தேர்வு நடைபெறும். ஆகஸ்ட் 2011-இல், இந்திய தொழில்நுட்பக் கழகங்களும் இந்திய அறிவியல் நிறுவனமும் தங்கள் கூட்டு மேலாண்மை நுழைவுத் தேர்வுக்குப் பதிலாக CAT மதிப்பெண்களையே பயன்படுத்தப் போவதாக அறிவித்தன.

## இதனையும் பார்க்க
* இந்திய மேலாண்மை கழகங்கள்
* பொது நுழைவுத் தேர்வு

## மேற்கோள்கள்

## வெளி இணைப்புகள்
*பொது சேர்க்கைத் தேர்வு இணையதளம்

பகுப்பு:இந்தியாவில் கல்வி
பகுப்பு:தேர்வுகள்
ஒல்லாந்தர் கால இலங்கை

**சிலோன்** (*Ceylon*) என்று அழைக்கப்பட்ட இன்றைய இலங்கை கிபி 1656 முதல் கிபி 1796 வரை டச்சுக் கிழக்கிந்தியக் கம்பனியின் ஆளுகைக்குட்பட்ட நிருவாகமாகவிருந்தது. 17ம் நூற்றாண்டின் ஆரம்பத்தில் இடச்சுக் குடியரசு ஐரோப்பிய நாடுகளிடையே வாணிப, திறன்மிக்க சக்திகளில் ஒன்றாக உருவாகியது. இடச்சு துணிச்சலான கடற்பயணத்தைத் தெரியாத கடலிற்கும் நிலத்திற்கும் மேற்கொண்டு சிறப்புப் பெற்றது. 1602 இல் டச்சுக் கிழக்கிந்தியக் கம்பனி அல்லது ஐக்கிய டச்சுக் கிழக்கிந்தியக் கம்பனி உருவாக்கப்பட்டது. சில தசாப்தங்களில் இது பரந்தளவிலான இடங்களை தென்னாப்பிரிக்கா, இலங்கை, இந்தோனேசியா ஆகிய நாடுகளில் கட்டுப்படுத்தி, குறிப்பிடத்தக்கக் குடியிருப்புக்களை இந்தியா, மலேசியா, சப்பான், சீனா ஆகிய நாடுகளில் உருவாக்கியது. 17ம் நூற்றாண்டின் ஆரம்பத்தில் இலங்கை போர்த்துக்கேயராலும், சிங்கள அரசாலும் பகுதி பகுதியாக ஆளப்பட்டு, இரண்டு ஆட்சியாளர்களும் அடிக்கடி மோதிக் கொண்டிருந்தனர்.

## இவற்றையும் பார்க்க
*குடியேற்றவாதம்
*போர்த்துக்கேய இலங்கை
*பிரித்தானிய இலங்கை
*யாழ்ப்பாண அரசு
*கண்டி இராச்சியம்

## குறிப்புகள்

## வெளி இணைப்புகள்
*DUTCH SETTLEMENTS IN SRI LANKA , Kamalika Pieris, தி ஐலண்ட், பெப்ரவரி 3, 2013

பகுப்பு:இலங்கைத் தமிழர் வரலாறு
பகுப்பு:கண்டி இராச்சியம்
பகுப்பு:ஆசியாவின் முன்னாள் நாடுகள்
பகுப்பு:இடச்சு இலங்கை
துபாய் பன்னாட்டு வானூர்தி நிலையம்

**துபாய் பன்னாட்டு வானூர்தி நிலையம்** (*Dubai International Airport*), ஐக்கிய அரபு அமீரகத்தின் ஏழு அமீரகங்களுள் இரண்டாவது பெரிய அமீரகமான துபாயில் அமைந்துள்ள பன்னாட்டு வானூர்தி நிலையம் ஆகும். இது, மையக் கிழக்குப் பகுதியின் முக்கியமான வானூர்திப் போக்குவரத்து மையமாகவும் உள்ளது. 2008 ஆம் ஆண்டில் மையக் கிழக்கு, ஆப்பிரிக்கா ஆகிய பகுதிகளுக்கு வரும் பறப்புக்களினதும், இப் பகுதிகளிலிருந்து புறப்படும் பறப்புக்களினதும், மொத்த எண்ணிக்கையின் 34% துபாய் பன்னாட்டு வானூர்தி நிலையத்தின் பங்கு ஆகும்.

துபாயின் குடிசார் வானூர்திப் பயணத் துறையினால் இயக்கப்பட்டு வரும் இவ் வானூர்தி நிலையம், துபாய் அமீரகத்தின் பன்னாட்டு வானூர்தி நிறுவனங்களான "எமிரேட்ஸ் எயர்லைன்", "எமிரேட்ஸ் ஸ்கைகார்கோ", "ஃபிளைதுபாய்" போன்றவற்றின் இருப்பிடமாகவும் உள்ளது. அத்துடன் குவைத்திலிருந்து இயங்கும் "ஜசீரா எயர்வேய்ஸ்", "வத்தனியா எயர்வேய்ஸ்" போன்றவற்றின் துணை மையமாகவும் உள்ளது. "டால்ஃபின் எயர்", ""ஃபால்க்கன் எக்ஸ்பிரஸ் கார்கோ எயர்லைன்ஸ்", "அரியா எயர்" ஆகிய சிறிய விமான நிறுவனங்களும் இதனைத் தமது முதன்மையிடமாகக் கொண்டு இயங்குகின்றன. இவ் வானூர்தி நிலையத்தைத் துணை மையமாகக் கொண்ட பிற வானூர்தி நிறுவனங்களுள், "ராயல் ஜோர்தானியன்", "பிரித்தானிய கல்ஃப் இண்டர் நஷனல் எயர்லைன்ஸ்", "ஈரான் அசெமான் எயர்லைன்ஸ்", "எயர்புளூ", "ஈரான் எயர்", "ஆப்பிரிக்கன் எக்ஸ்பிரஸ் எயர்வேய்ஸ்" என்பனவும் அடங்கும். "சிங்கப்பூர் எயர்லைன்ஸ்", "யெமேனியா", "பிமான் பங்ளாதேஷ் எயர்லைன்ஸ்", "எயர் இந்தியா", "பாகிஸ்தான் இண்டர்நஷனல் எயர்லைன்ஸ்", "ஜுப்பா எயர்வேய்ஸ்" என்பவற்றை உள்ளடக்கிய பல நிறுவனங்கள் துபாயை இலக்கு நகரமாகக் கொண்டு இயங்குகின்றன. 2008 ஜூன் 8 ஆம் தேதி பெறப்பட்ட புள்ளிவிபரங்களின்படி, இங்கிருந்து 140 வானூர்தி நிறுவனங்கள், 260 இடங்களுக்கு ஒரு கிழமைக்கு 5,100 பறப்புக்களை இயக்கி வருகின்றன.

இவ் வானூர்தி நிலையத்தில் இருந்து, வட அமெரிக்கா, ஐரோப்பா, தென் அமெரிக்கா, கிழக்காசியா, தென்கிழக்காசியா, தெற்காசியா, ஆஸ்திரலேசியா, ஆப்பிரிக்கா ஆகிய பகுதிகளுக்குப் பறப்புக்கள் உள்ளன. இதற்குத் துணையாக அல் மக்தூம் பன்னாட்டு வானூர்தி நிலையம் என்ற பெயரில் புதிய வானூர்தி நிலையம் ஒன்று துபாயில் கட்டப்பட்டு வருகிறது. 140 சதுர கிலோமீட்டர் பரப்பளவு கொண்ட இந் நிலையம் எதிர் காலத்தில் துபாய்க்கு வரக்கூடிய பயணிகளின் தேவைகளை நிறைவேற்றும் வகையில் வடிவமைக்கப்பட்டு உள்ளது.

2008 ஆம் ஆண்டில் இந் நிலையத்திற்கு ஊடாக 37,441,440 பயணிகள் வந்து போயினர். இது 2006 இல் இருந்ததைக் காட்டிலும் 18.3% கூடுதலானது. 2007 ஆம் ஆண்டில் உலகின் 27 ஆவது சுறுசுறுப்பான வானூர்தி நிலையமாக இருந்த இது, 2008 ஆம் ஆண்டில் 21 ஆவது இடத்துக்கு முன்னேறியது. பன்னாட்டுப் பயணிகள் போக்குவரத்தைப் பொறுத்தவரை இது உலகின் 8 ஆவது சுறுசுறுப்பான வானூர்தி நிலையம் ஆகும். பயணிகள் போக்குவரத்தில் முக்கியமான இடத்தை வகிக்கும் இது சரக்குப் போக்குவரத்துக்கான முக்கிய மையமாகவும் விளங்குகிறது. 2008ல், இந் நிலையம் 1.824 மில்லியன் தொன்கள் சரக்குகளைக் கையாண்டது.

இவ் வானூர்தி நிலையத்தில் 4.5 பில்லியன் அமெரிக்க டாலர்கள் செலவில் உருவான முனையம் 3 (Terminal 3), 2008 அக்டோபர் 14 ஆம் நாள் திறந்து வைக்கப்பட்டது. முனையம் 2 உம் தரமுயர்த்தப்பட உள்ளது.

## குறிப்புகள்


பகுப்பு:அமீரக வானூர்தி நிலையங்கள்
பிணந்தின்னிக் கழுகு

**பிணந்தின்னிக் கழுகு** அல்லது **எருவை** அல்லது **மாடுபிடுங்கி** (*Vulture*) என்பது இரு வகை குழுக்களைச் சேர்ந்த குவிபரிணாம  தோட்டி விலங்குப் பறவைகளாகும். அவை கலிபோர்னியாவில் நன்கு அறியப்பட்ட புதிய உலக பிணந்தின்னிக் கழுகுகள் மற்றும் ஆப்பிரிக்கா சமவெளிகளில் இறந்த விலங்குகளிடையே காணப்படும் பழைய உலக பிணந்தின்னிக் கழுகுகள் என்பனவாகும்.
## தமிழகத்தில் இவற்றின் நிலை
பிணந்தின்னிக் கழுகுகள் சங்கத் தமிழ் நூல்கள் பாறு என்று குறிப்பிடுகின்றன. ஒரு காலத்தில் தமிழகம் எங்கும் பரவி இருந்த இவை சென்னையில் 1950 களில் காகத்தின் எண்ணிக்கையைவிட மிகுதியான எண்ணிக்கையில் இருந்தன. சென்னைக்கு அருகில் உள்ள திருக்கழுக்குன்றம் கோயிலுக்கு ஒரு சோடி பாறுக் கழுகு 20 ஆண்டுகளுக்கு முன்புவரை தினசரி வந்து இரை எடுத்துச் சென்றிருக்கிறன. ஆனால், இப்போது வருவதில்லை. இந்த பாறு தற்போது நீலகிரியையும் அதைச்சுற்றிய பகுதிகளிலுமே எஞ்சியுள்ளது. இப்பறவைகளின் அழிவுக்கு அடிப்படைக் காரணம் டைக்ளோஃபினாக் எனப்படும் வலிநிவாரணி. மூட்டுவலி, தசைவலிகளுக்கு வெளியில் தடவும் மருந்தாக இப்போதும் இதை நாம் பயன்படுத்திக்கொண்டுதான் இருக்கிறோம். இந்த மருந்து கால்நடைகளுக்கு ஊசி மூலம் செலுத்தப்படுகிறது. தொடர்ச்சியாக வலிநிவாரணி செலுத்தப்பட்ட கால்நடை இறக்கும்போது, அவற்றின் உடலெங்கும் இந்த வலிநிவாரணி எச்சமாகத் தேங்கிக் கிடக்கிறது இதை உண்ணும் பாறுக்கள் இறக்கின்றன. கால்நடைகளுக்கான டைக்ளோஃபினாக் இப்போது தடை செய்யப்பட்டுவிட்டாலும், அது பற்றி போதிய விழிப்புணர்வு இல்லாத நிலை நிலவுகிறது.

## குறிப்புகள்

## வெளியிணைப்புகள்

*Vulture videos  on the Internet Bird Collection
*Ventana Wildlife Society 
* Vulture observatory in Spain
*A Vulture Restaurant

பகுப்பு:பிணந்தின்னிக் கழுகுகள்
பகுப்பு:கொன்றுண்ணிப் பறவைகள்
இளங்காடு

**இளங்காடு** (*Elangadu*) அல்லது **இராசகிரி** 
(ஆங்கிலம்: *Elangadu*) என்பது இந்தியாவின், தமிழ்நாடு மாநிலத்தின், தஞ்சாவூர் மாவட்டத்திலுள்ள, பூதலூர் ஒன்றியத்தில் உள்ள ஒரு ஊராட்சி ஆகும். இது *இராசகிரி* எனவும் அழைக்கப்படுகிறது.

## பொருளாதாரம்
இந்தப் பகுதியில் விவசாயம் முக்கியத் தொழிலாகும் உள்ளது. நெல் சாகுபடியுடன் சேர்த்து நெல், தேங்காய், வாழை மற்றும் கரும்பும் ஒரு பொதுவான தொழிலாகும்.

## வரலாறு
இங்கு குடியிருப்பாளர்களின் தமிழ் மீதான ஆர்வமும், ஆசிரியர்களாக வேண்டும் என்ற அவர்களின் விருப்பமும் 1881 ஆம் ஆண்டு ‘நற்றமிழ் சங்கம்’ இக்கிராமத்தில் நிறுவப்பட்டது.

தமிழ் அறிஞர் பாண்டித்துரை தேவர் அந்த ஆண்டு சங்கத்தின் தொடக்க விழாவிற்கு இளங்காடு வந்தார். அன்றிலிருந்து தமிழ் கற்பிக்கப்படுகிறது. 2005 வரை, ஒவ்வொரு நாள் மாலை வேலையிலும் தமிழ் வகுப்புகள் மற்றும் சொற்பொழிவுகள் நடத்தப்பட்டன. யு.வி. சாமிநாத ஐயர், மறைமலை அடிகள், சோமசுந்தர பாரதியார் மற்றும் பலர் உள்ளிட்ட அறிஞர்கள் இங்கு வந்து பேசியுள்ளனர்

## குறிப்பிடத்தக்கவர்கள்
ஜி நம்மாழ்வார்.
திருச்சி சிவா.
ஜி முருகையன் சேதுரர்
ஜி இளங்கோவன் பாப்புரெட்டியார்..

## மக்கள்தொகை
2011 மக்கள் தொகை கணக்கெடுப்பின்படி, இளங்காடு மொத்த மக்கள் தொகை சுமார் 1600 ஆகும், அதில் 790 ஆண்கள் மற்றும் 810 பெண்கள். பாலின விகிதம் 10:20 ஆகவும், கல்வியறிவு விகிதம் 77.11% ஆகவும் இருந்தது.

## கலாச்சாரம் ம்ற்றும் கோவில்கள்
ஸ்ரீ வளவனீஸ்வரர் கோவில், அத்தங்காத்த அய்யனார்.
ஸ்ரீ திரவுபதி அம்மன் கோவில்
ஸ்ரீ கண்ணன் கோவில்
ஸ்ரீ சப்த கன்னிமார் கோவில்
ஆண்டுதோறும் மே மற்றும் ஜூன் மாதங்களில் திரெளபதி அம்மன் கோவிலில் திருவிழா நடைபெறும்.

## மேற்கோள்கள்

* 

பகுப்பு:தஞ்சாவூர் மாவட்ட ஊராட்சிகள்